Pearse Doherty

Is Teachta  Dála de chuid Shinn Féin é Pearse Doherty nó Piaras Ó Dochartaigh (a rugadh ar an 6 Iúil 1977). Ar 26 Samhain 2010 toghadh é chuig Dáil Éireann don chéad uair i bhfoth-thoghchán Dhún na nGall Thiar-Theas. 

 Gairm 
Toghadh é chuig Seanad Éireann ar an Rolla Talmhaíochta i 2007. 

Ar an 12 Iúil 2010, mar gheall ar iarratais Uí Dochartaigh, chuir an Ard-Chúirt tús le hathbhreithniú breithiúnach ar chén fáth nach raibh fothoghchán á reáchtáil ag an rialtas. 

Chuir Doherty an tAthbhreithniú Breithiúnach chun siúil i mBéarla, agus dá réir sin bhí na himeachtaí ina dhiaidh sin ar siúl i mBéarla amháin, agus an breithiúnas a sheachadadh i mBéarla amháin . Deir alt 8 d'Acht na dTeangacha Oifigiúla 2003 go bhfuil ".. sé de cheart ag an bpobal an Ghaeilge a úsáid in aon chúirt nó i ngnóthaí cúirteanna . " Is féidir gur chuir rogha teanga (Béarla) Uí Dhochartaigh sa chóras cúirte iontas agus nó fiú díomá ar dhaoine, ós rud é go bhfógraíonn sé (i mBéarla) go bhfuil sé ina ".. strong supporter of the Irish Language..".http://www.sinnfein.ie/contents/14981  Leathanach Uí Dhochartaigh ar shuíomh gréasáin Shinn Féin 

Ar an 2 Samhain, 2010, rialaigh an Ard-Chúirt go raibh moill mhíréasúnta i reáchtáil an fhothoghcháin. In a rialú rinne Uachtarán na hArd-Chúirte, An Breitheamh Nicholas Kearns, cur síos ar an moill nach bhfacthas riamh roimhe, agus dúirt sé go raibh an mhoill ag déanamh sárú ar chearta bunreachtúla Uí Dochartaigh. Dhearbhaigh sé gur ceart Alt 30 (2) den Acht Toghcháin 1992 a fhorléiriú go bhfuil ar eascaire le haghaidh toghchán a rith laistigh d'am réasúnta ar an fholúntas a tharlóidh. Dúirt sé chomh maith.:

"... is é an teip leanúnach chun eascaire a bhogadh don fhothoghchán ó mhí an Mheithimh 2009, sárú ar théarmaí agus spiorad an Bhunreachta agus an ceart le haghaidh ionadaíochta daonlathaí."

Mar sin féin, ní raibh an Breithiúnach Kearns ag déanamh ordú ar an Rialtas dáta a shocrú le haghaidh na ballóide. D'fhógair an Rialtas ar an 4 Samhain 2010 go mbeadh an fothoghchán ar siúl ar an 25 Samhain. Dúirt an Rialtas chomh maith go mbeadh siad ag déanamh achomharc chuig An Chúirt Uachtarach. 

 Teachta Dála 
Ar an 26 Samhain, 2010 bhuaigh Uí Dochartaigh an fothoghchán agus d'éirigh leis a shuíochán Dála a choinneáil in Olltoghchán 2011. Atoghadh é ó shin.

 Pearsanta 
Rugadh Doherty i nGlaschú, in Albain agus tá sé ina chónaí i nGaoth Dobhair ó bhí sé 3 bliana d'aois. Is teicneoir innealtóireachta sibhialta http://saoloibre.ie/careers/detail.php?userid=none&token=%3F&sector_id=4&job_id=93 é. 

Tá sé ina bhall de Shinn Féin ó 1994. Bhí sé mar dhuine de bhunaitheoirí Ógra Shinn Féin. 

Is cainteoir líofa Gaeilge é.

 Féach freisin 

 Dún na nGall (Dáilcheantar)
 Polaiteoirí i nDún na nGall

 Tagairtí 

Catagóir:Daoine a rugadh i 1977
Catagóir:Daoine beo
Catagóir:Baill den 23ú Seanad
Catagóir:Baill den 30ú Dáil
Catagóir:Baill den 31ú Dáil
Catagóir:Baill den 32ú Dáil
Catagóir:Baill den 33ú Dáil
Catagóir:Baill Shinn Féin
Catagóir:Daoine as Gaoth Dobhair
Catagóir:Daoine as Glaschú
Catagóir:Fir
Catagóir:Dún na nGall (Dáilcheantar)
Catagóir:Baill den 34ú Dáil
Catagóir:Gaeilgeoirí